Nièrmont

Nièrmont (; gallicîsé: Noirmont) est un nez et eune vîngtaine dans la pâraisse dé Saint Brélade en Jèrri.

Lé nez d'Nièrmont s'trouve entré la Baie d'Saint Aubîn et l'Portélet. Lé nez fut acaté en 1950 par l's Êtats d'Jèrri coumme monument ès cheins tchi mouothîtent duthant la S'gonde Dgèrre Mondiale.

À Nièrmont y'a:
la Hougue des Vîndes
la Tou d'Vînde
lé Mangni d'Nièrmont
des fortificâtions Allemandes 

Envithonnement
D'vant la dgèrre, nou soulaithe faithe sèrvi les landes dé Nièrmont pouor lé pâtuthage. D'pis qu'la tèrre fut laîssi paître ès coucous, y'a tout pliein d'ronches, dé bouais et d'aut' niêtholes coumme la gérémienne pèrchepièrre (Carpobrotus edulis) tchi craît par les falaises. Nou-s'a c'menchi à d'sèrter tout chenna pouor en faithe eune Pliaiche d'Întéthêt Spécial (Nièrmont fut proposé coumme d'ité en 1995 s'lon la Louai sus la Pliann'nie).

Y'a des pliantes rares tchi craîssent là-bas: des gênottes (Romulea columnae), et d'aut's.

Nou soulait y vaie des raînottes et des crapauds, mais eune êtrueûlée d'pesticide en 1987 tuîtent ches p'tites bêtes. Les crapauds sont r'vénus et nou-s'a r'lâtchi des raînottes là d'pis à seule fîn d'les r'întroduithe. 

Diton
Quand Nièrmont met san bonnet, ch'est sîngne dé plyie

Category:Jèrri